لیبرال دموکراسی

لیبرال دموکراسی، جمعیت طرفیندن قبول گؤرن هر جور  

سیاسی گؤروشون بیر دام آلتیندا اوزلاشاراق عومومی معنادا خالقین منفعت‌لری اوچون لازیم اولان هر جور ایستیقامتده گئده بیلن بیر رهبرلیک سیاستی مودلی‌دیر.  

  بو گون دونیادا سوُورن اولان و بیر ایدئال اولاراق اوجالدیلان دموکراسی‌نین باشینا  " لیبرال "  اؤن آدی‌نین علاوه  اولونماسی ایله یارانان  "‌لیبرال دموکراسی‌"  آیری بیر باشلیق آلتیندا آراشدیریلماغی حاق ائتمکده دیر.  

  لیبرال دموکراسی‌نین بوتون دونیادا گؤرولن اورتاق تطبیق‌لرینه گؤره، تمل خوصوصیت‌لری بئله سیرالانا بیلر:  

  دموکراسی‌نین تمثیلی و بیلاواسیطه بیر فورماسی‌دیر. سیاسی برابرلیک قانونونا اویغون اولاراق ائدیلن نیظاملی سئچکی‌لرله ایقتیدارین تعیین اولوندوغو بیر سیستمی ایفاده ائتمکده دیر.  

  لیبرال دموکراسی رقابته سؤیکنن سئچکی‌لرله داوام ائتدیریلر. رقابت؛ سیاسی چوخلوقچولوق، خوش‌گؤروش و ضید دوشن فیکیرلرین آزاد بیر شکیلده وار اولا بیلمه‌سی اوچون لازیملی‌دیر.  

  لیبرال دموکراسی‌ده، دؤولت ایله علاقه‌دار وطنداش جمعیت آراسیندا آچیق بیر آیری-سئچکی‌لیک واردیر. بو آیری-سئچکی‌لیک، ایقتیصادی حیاتین بازار قایدالارینا گؤره تشکیل ائدیلمه‌سی، آوتونوم قروپ و منفعت‌لرین قانونی قبول ائدیلمه‌سی شرطلرینه سؤیکه‌نیر.  

  ایندیکی واختدا ان اینکیشاف ائتمیش لیبرال دموکرات قورولوش اوروپا بیرلیگی‌دیر.  
بؤلمه:سیاسی ترمینلر
بؤلمه:سیاسی ایدئولوژیلر